送韓使君赴任越州十一韻
作者：張詠
朝代：宋

paragraphs: 聖皇憂越人，與之求良牧。
矗侯簡帝心，受詔荒東服。
再拜陳苦詞，臣生非碌碌。
未得滅匈奴，雖榮亦爲辱。
戎醜方款盟，宸恩倦兵黷。
難展窮北威，遂作東南福。
況有重慎資，足致奸巢覆。
況有明恕懷，可使夷人伏。
行歌烟靄空，坐嘯江山綠。
無憂報政遲，只怕徵還速。
他日遺遠書，幸勿忘蘭菊。